Ποτέ δεν είχα ψάξει τι σημαίνει παρενοχλητική παρακολούθηση.
Ο νόμος ορίζει ξεκάθαρα ότι πρόκειται για δύο ανεπιθύμητες επαφές και άνω.
Αυτό έκανα. Ανεπιθύμητες επαφές.
Δεν ήθελαν επαφή μαζί μου, αλλά δεν άκουγα. Κι επέμενα.
ΕΤΗΣΙΩΣ, ΟΙ ΗΠΑ ΜΕΤΡΟΥΝ ΠΑΝΩ ΑΠΟ ΤΡΙΑ ΕΚΑΤ. ΠΕΡΙΣΤΑΤΙΚΑ
ΠΑΡΕΝΟΧΛΗΤΙΚΗΣ ΠΑΡΑΚΟΛΟΥΘΗΣΗΣ
ΜΟΝΟ ΤΟ ΕΠΤΑ ΤΟΙΣ ΕΚΑΤΟ ΣΥΛΛΑΜΒΑΝΕΤΑΙ
Έπρεπε να τον είχαν σταματήσει και δεν το έκαναν.
Υπήρχε το ίδιο επαναλαμβανόμενο μοτίβο.
Ήταν πολλές οι φορές που θα μπορούσε να με σκότωνε.
ΤΟΜΠΣΟΝ, ΝΤ.
Στη ζωή μου, μου έχουν απαγγελθεί κατηγορίες 13 φορές
και έχω καταδικαστεί μόνο πέντε.
Πάντα τη γλίτωνα.
Είχα στο μυαλό μου, είχα πείσει τον εαυτό μου
ότι θα έκανα ό,τι ήθελα και θα τη γλίτωνα.
ΜΙΑ ΣΕΙΡΑ ΤΟΥ NETFLIX
Καλύτερα να με θεωρούν δολοφόνο παρά στόκερ.
Ήθελα να νιώθει την ένταση ότι την παρακολουθούν.
Στόκερ γίνεται οποιοσδήποτε.
Είναι λόγια της φαντασίας.
Δεν είμαι τόσο τρελός ακόμα.
ΤΖΕΦΕΡΣΟΝ ΣΙΤΙ, ΜΙΖΟΥΡΙ
ΣΩΦΡΟΝΙΣΤΙΚΟ ΚΑΤΑΣΤΗΜΑ ΤΖΕΦΕΡΣΟΝ ΣΙΤΙ
Δεν είχα δικαίωμα να κάνω ό,τι έκανα.
Θα μπορούσα να είχα πράξει διαφορετικά, αλλά δεν το έκανα.
Στην τελική, είναι θέμα επιλογών.
Επέλεξα να αντιδράσω με τον τρόπο που αντέδρασα.
Ίσως να μην το καταλάβαινα τότε, αλλά το καταλαβαίνω τώρα.
Με λένε Ντάνιελ Τόμπσον.
Κατηγορήθηκα για παρενοχλητική παρακολούθηση το 2008.
Μακάρι να πήγαινα πίσω στον χρόνο και να άκουγα όσους μου έλεγαν
"Ξέχνα την. Πάμε".
ΝΤΑΝΙΕΛ ΤΟΜΠΣΟΝ
Μακάρι να άκουγα.
Μεγάλωσα στο βορειοανατολικό Κάνσας, στην ύπαιθρο.
Όλοι γνωρίζονταν μεταξύ τους.
Κανείς δεν κλείδωνε τις πόρτες του,
δεν ανησυχούσαν για τίποτα.
Μικρός, δεν είχα πολλούς φίλους.
Δυσκολευόμουν στην κοινωνικοποίηση,
επειδή δεν είχα εμπιστοσύνη.
Στα 12 ή 13 διαγνώστηκα με Διάχυτη Αναπτυξιακή Διαταραχή,
η οποία εμπίπτει στο φάσμα του αυτισμού.
Κατά τα άλλα, μεγάλωσα σε καλή οικογένεια.
ΣΕ ΗΛΙΚΙΑ 17 ΕΤΩΝ, Ο ΝΤΑΝΙΕΛ ΤΟΜΠΣΟΝ ΓΝΩΡΙΣΕ ΤΗΝ ΑΝΤΖΙ ΣΤΗΝ ΚΑΤΑΣΚΗΝΩΣΗ
ΕΚΕΙΝΗ ΗΤΑΝ 15 ΕΤΩΝ
Η Άντζι ήταν όλο ζωντάνια. Ήταν χαρούμενο άτομο.
Ήταν κοινωνική.
Όποτε την έβλεπα, πάντα χαμογελούσε.
Είχε και πράσινα μάτια και μ' αρέσουν τα πράσινα μάτια.
Ο πατριός της έμαθε την ηλικία μου. Εκείνη ήταν 15 κι εγώ 17.
Είπε "Έχετε μεγάλη διαφορά, έλα του χρόνου".
Την πήρα τηλέφωνο έναν χρόνο μετά.
Δεν το πίστευε ότι την πήρα έναν χρόνο μετά,
ενθουσιάστηκε όταν με άκουσε.
Γνώρισα τον Ντάνιελ όταν πήγαινα στην πρώτη λυκείου.
Ήταν το πρώτο μου αγόρι.
Με λένε Άντζελιν. Υπήρξα θύμα παρενοχλητικής παρακολούθησης.
Μίλησα με τον Ντάνιελ στο τηλέφωνο και του είπα πού έμενα.
Αμέσως εμφανίστηκε ένα αγροτικό απ' έξω κι ήταν αυτός.
ΑΝΤΖΙ
Δεν είχα δει ποτέ
να μιλάς σε κάποιον και να εμφανίζεται ξαφνικά μπροστά σου.
Μου άρεσε πολύ.
Όταν γνωριστήκαμε, δεν υπήρχε κάτι περίεργο.
Στην αρχή, ήταν μια κανονική σχέση.
Με τον καιρό, έγινε πιο κτητικός.
Με έπαιρνε τηλέφωνο ξημερώματα.
Αν δεν με έβρισκε στο τηλέφωνο ή δεν με έβρισκε κάποιος φίλος του,
ερχόταν όπου και να ήμουν.
Στο τέλος, ήταν συνέχεια μαζί μου.
Οι γονείς μου άρχισαν να βάζουν κανόνες για τον χρόνο
που ήμασταν μαζί.
Έμπαινε κρυφά από την πορτούλα του σκύλου στο πατρικό μου.
Ξυπνούσα και τον έβρισκα να στέκεται από πάνω μου,
κουνώντας ένα χαρτονόμισμα για να με ξυπνήσει.
Τότε, νόμιζα ότι έτσι ήταν η αγάπη.
Τώρα, ξέρω ότι δεν είναι έτσι.
Τότε, όταν σου δίνουν τόση σημασία,
όταν ήθελε να περνάμε χρόνο μαζί, να με φροντίζει και τέτοια,
δεν πίστευα ότι ήταν περίεργο.
ΤΕΣΣΕΡΑ ΧΡΟΝΙΑ ΜΕΤΑ, Η ΑΝΤΖΙ ΚΑΙ Ο ΝΤΑΝΙΕΛ ΠΑΝΤΡΕΥΤΗΚΑΝ
ΚΑΙ ΕΚΑΝΑΝ ΠΑΙΔΙΑ
Με την Άντζι κάναμε τρία αγόρια.
Μετακομίσαμε στο Σεντ Τζο, στο Μιζούρι, κοντά στους δικούς της.
Ήμασταν πολύ ευτυχισμένοι.
Έκανα κι εγώ χαζομάρες, έκανε κι αυτή.
Ήμασταν νέοι, μου άρεσε η ελευθερία.
Κι αυτό έκανα, έβγαινα μέχρι το πρωί.
Αυτό προκαλούσε δυσαρέσκεια,
καυγάδες, σε σημείο που ξέσπασα.
Η βία ξεκίνησε ήπια.
Δεν με άφηνε να κοιμηθώ στο κρεβάτι όταν ήταν θυμωμένος.
Με κλωτσούσε από το κρεβάτι στο πάτωμα.
Ή θύμωνε και πετούσε πράγματα, με έσπρωχνε,
τέτοια πράγματα.
Όσο περνούσε ο καιρός, χειροτέρευε.
Με χτυπούσε στο κεφάλι,
για να κρύβουν τους μώλωπες τα μαλλιά.
Με έπνιγε με μαξιλάρια.
Έφτασα στο σημείο να ανοίγω τις κουρτίνες στο καθιστικό
και να γράφω "Βοήθεια" στο παράθυρο, με την ελπίδα
ότι κάποιος θα ειδοποιούσε.
ΒΟΗΘΕΙΑ
Δεν το έκανε κανείς.
Τόσο μικροί ήταν τότε.
Αυτός είναι ο μεγάλος, αυτός είναι ο Νταν κι αυτή είμαι εγώ.
Ήταν το πρώτο μας μωρό.
Καθώς έψαχνα φωτογραφίες,
η κάθε φωτογραφία που έβρισκα είχε μια αρνητική…
Τη συνόδευε μια αρνητική ανάμνηση.
Αυτή είναι από το διαμέρισμα.
Είναι το αγοράκι μου,
εγώ ήμουν έγκυος τότε.
Μια φορά, νόμιζα ότι είχα ακούσει θόρυβο.
Έφτασα στο τέλος του διαδρόμου και τον βρήκα εκεί.
Μπήκε απ' αυτήν την πόρτα,
ο γιος μου ήταν σ' αυτό το δωμάτιο
και θυμάμαι να τρέχω από το δωμάτιο,
κατάφερα να μπω και να τον πιάσω.
Μέχρι να γυρίσω στον διάδρομο, με είχε αρπάξει.
Με έπνιξε.
Με έπνιξε σε σημείο…
Θυμάμαι ο γιος μου να πέφτει στο πάτωμα,
να γονατίζω και να σκοτεινιάζουν τα πάντα.
Όταν συνήλθα, μου τραβούσε τα μαλλιά
και με έσερνε στην κουζίνα.
Kάθισε και έβαλε ένα χασαπομάχαιρο στον λαιμό μου.
Έγιναν πολλά περιστατικά παρόμοια μ' αυτό.
Έμπαινε, με έκανε μαύρη στο ξύλο και έφευγε.
Έπαιρνα την αστυνομία, αλλά έχει ήδη φύγει.
ΜΕΤΑ ΑΠΟ ΠΟΛΛΑ ΒΙΑΙΑ ΠΕΡΙΣΤΑΤΙΚΑ,
Η ΑΝΤΖΙ ΕΞΑΣΦΑΛΙΣΕ ΔΙΑΤΑΓΜΑ ΠΕΡΙΟΡΙΣΤΙΚΩΝ ΜΕΤΡΩΝ
ΤΟ ΟΠΟΙΟ ΑΠΑΓΟΡΕΥΕ ΣΤΟΝ ΤΟΜΠΣΟΝ ΝΑ ΕΙΣΕΛΘΕΙ ΣΤΟ ΣΠΙΤΙ ΤΗΣ ΟΙΚΟΓΕΝΕΙΑΣ
Τα περιοριστικά μέτρα δεν προστατεύουν.
Είναι απλώς ένα κομμάτι χαρτί.
Πάντα γυρνούσε.
Με έβρισκε πάντα, δεν έδινε σημασία.
Έμπαινε κάτω από αμάξια.
Στο πίσω κάθισμα, μια φορά ήταν κάτω από ένα γραφείο.
Πάντα ήξερε πού ήμουν.
Αν δεν ήξερε πού ήμουν, με έβρισκε.
Με παρακολουθούσε, επειδή με έβλεπε ως κτήμα του.
Ήμουν δική του και είχε τον απόλυτο έλεγχό μου.
ΜΕΤΑ ΑΠΟ ΤΡΙΑ ΧΡΟΝΙΑ, Η ΑΝΤΖΙ ΠΗΓΕ ΣΕ ΚΑΤΑΦΥΓΙΟ ΓΥΝΑΙΚΩΝ
ΜΑΡΤΙΟΣ
ΤΡΕΙΣ ΜΗΝΕΣ ΜΕΤΑ, Η ΑΝΤΖΙ ΒΡΗΚΕ ΝΕΟ ΣΥΝΤΡΟΦΟ ΜΕ ΤΟΝ ΟΠΟΙΟ ΣΥΓΚΑΤΟΙΚΗΣΕ
Γνώρισα τον Μπράντον
και μετακόμισα στο σπίτι του, είχα και τα παιδιά μαζί μου.
Ήξερα, όμως, ότι δεν είχε τελειώσει.
Προσπαθούσα όσο μπορούσα να σώσω τον γάμο.
Και έμαθα ότι ήταν με άλλον.
Δεν το πήρα καθόλου καλά.
Πώς μπόρεσε;
Είχαμε παιδιά μαζί.
Από μέσα μου έλεγα
"Θα τη σκοτώσω.
Αλήθεια, στο τέλος θα τη σκοτώσω".
ΑΠΡΙΛΙΟΣ
ΛΙΓΟ ΜΕΤΑ ΑΠΟ ΤΗ ΣΥΓΚΑΤΟΙΚΗΣΗ ΤΟΥΣ,
Η ΑΝΤΖΙ ΚΑΙ Ο ΜΠΡΑΝΤΟΝ ΧΡΕΙΑΣΤΗΚΕ ΝΑ ΚΑΛΕΣΟΥΝ ΑΣΤΥΝΟΜΙΑ
Ένα βράδυ, ήμασταν στο σπίτι
και ακούσαμε βήματα στην κουζίνα.
Ήταν ένας μακρύς διάδρομος
και ο Μπράντον είδε τον ώμο του Νταν.
Καταλάβαμε ότι μπήκε ο Νταν.
Άναψα το κινητό και το άκουσε.
Άργησε ένα λεπτό, αλλά τελικά βγήκε από την εξώπορτα.
Ήρθε η αστυνομία.
Αλλά δεν τον βρήκαν.
Όταν έψαξε το υπόγειο η αστυνομία,
βρήκε μια τσάντα και γάντια.
Είχα ένα σετ με μαχαίρια στον πάγκο
και έλειπε ένας μεγάλος μπαλτάς.
Ένιωσα ότι εκείνο το βράδυ ήρθε με συγκεκριμένο σκοπό.
Ο ΤΟΜΠΣΟΝ ΒΡΕΘΗΚΕ ΣΕ ΚΟΝΤΙΝΗ ΑΠΟΣΤΑΣΗ, ΜΕ ΤΟ ΜΑΧΑΙΡΙ ΣΤΗΝ ΚΑΤΟΧΗ ΤΟΥ
ΣΥΝΕΛΗΦΘΗ ΚΑΙ ΚΑΤΗΓΟΡΗΘΗΚΕ ΓΙΑ ΚΛΟΠΗ
Θυμάμαι ότι είχα θυμώσει πολύ.
Όταν μπήκε στο σπίτι, βρήκαν γάντια, μια τσάντα
και τον κατηγόρησαν για κλοπή, επειδή πήρε το μαχαίρι.
Ήταν παραπάνω από κλοπή.
Θα με σκότωνε.
Είχε μπει στη διαδικασία.
Αν προχωρούσε λίγο παραπέρα, δεν θα ήμουν εδώ.
Δεν έκαναν αρκετά.
ΝΟΕΜΒΡΙΟΣ
ΤΟΝ ΝΟΕΜΒΡΙΟ ΤΟΥ 2000, Ο ΤΟΜΠΣΟΝ ΚΑΤΑΔΙΚΑΣΤΗΚΕ ΓΙΑ ΚΛΟΠΗ
ΣΕ ΟΧΤΩ ΧΡΟΝΙΑ ΦΥΛΑΚΙΣΗ
Είχα θυμώσει μαζί της.
Ήταν σαν μαχαιριά στην καρδιά.
Και δεν χειρίζομαι καλά τα αισθήματά μου, λόγω της διαταραχής μου.
Αν και ήξερα ότι ήταν λάθος, δεν με ένοιαζε.
Δεν μου άρεσε αυτό που ένιωθα
και θα απάλυνα τον πόνο με τις πράξεις μου.
Τότε ήταν που μπήκα στο σπίτι και πήρα το μαχαίρι.
Ήθελα να κάνω κακό.
Νιώθω ότι αν προχωρούσε, θα ξεπερνούσα τα όρια.
Κι όταν έφαγα μόνο οχτώ χρόνια, είπα
"Σιγά, τίποτα".
Ο ΤΟΜΠΣΟΝ ΕΞΕΤΙΣΕ ΕΦΤΑ ΧΡΟΝΙΑ ΚΑΙ ΑΠΟΦΥΛΑΚΙΣΤΗΚΕ ΥΠΟ ΟΡΟΥΣ
Όταν βγήκα από τη φυλακή, προχώρησα με τη ζωή μου.
Έσβησα εντελώς την Άντζι από τη μνήμη μου.
ΛΙΓΟ ΜΕΤΑ ΑΠΟ ΤΗΝ ΑΠΟΦΥΛΑΚΙΣΗ ΤΟΥ,
Ο ΤΟΜΠΣΟΝ ΞΕΚΙΝΗΣΕ ΣΧΕΣΗ ΜΕ ΤΗΝ ΤΖΕΝΙΦΕΡ
Την Τζένιφερ τη γνώρισα στο διαδίκτυο.
Τα βρήκαμε αμέσως.
Η προηγούμενη σχέση της ήταν άσχημη και βίαιη.
Ένας εφιάλτης.
Κατανοούσαμε ο ένας το παρελθόν του άλλου και δέσαμε.
Ήταν έξυπνη. Ήταν μονογονιός.
Όταν βλέπεις ότι κάποιος έχει τέτοια ευθύνη
και ξέρει τις προτεραιότητές του, αυτό με τράβηξε σ' αυτήν.
Δεν συγκατοικήσαμε αμέσως.
Έκανα διάφορα για τα παιδιά της.
Είχα αυτόν τον ρόλο.
Αργότερα, μετακόμισα στο σπίτι της.
Μετά, όμως,
έγινε χειριστική στη σχέση μας.
Δεν λειτουργώ καλά όταν με ελέγχουν οι άλλοι.
Δεν μου αρέσει να κάνω αυτό που μου λένε.
Και…
Τσακωθήκαμε και έφυγα από το σπίτι.
Άφησα τον θυμό μου
και τα θέματα εμπιστοσύνης να με κυριεύσουν.
ΝΤΑΝ ΤΟΜΠΣΟΝ
Γεια σου, Τζένιφερ. Ήθελα να σου ζητήσω συγγνώμη για χτες.
Δεν σε μισώ. Εντάξει;
Σ' αγαπώ. Γεια.
Πιστεύω ότι το θέμα είναι
πως δυσκολεύομαι
να ξεπεράσω έναν άνθρωπο με τον οποίο έχω συναισθηματικό δεσμό.
Τζένιφερ, σε παρακαλώ, μίλησέ μου.
Δεν είναι κακό να μου μιλήσεις.
Σε παρακαλώ.
Δεν το χειρίζομαι καλά αυτό.
Σήκωσε το τηλέφωνο.
Κόψε τις μαλακίες, μην κάνεις σαν σκύλα.
Αν βάλω τέλος σε μια σχέση μέσω της βίας,
τότε ίσως να καταφέρω να σπάσω τον συναισθηματικό δεσμό.
Έρχομαι από κει και θα καθίσω απ' έξω.
ΦΕΒΡΟΥΑΡΙΟΣ
ΣΤΙΣ 25 ΦΕΒΡΟΥΑΡΙΟΥ 2008,
Η ΑΣΤΥΝΟΜΙΑ ΑΝΤΑΠΟΚΡΙΘΗΚΕ ΣΕ ΚΛΗΣΗ ΤΗΣ ΤΖΕΝΙΦΕΡ
Στη 1:30 το πρωί της 25ης Φεβρουαρίου,
λάβαμε κλήση για διάρρηξη σε εξέλιξη.
Δεν ήταν η πρώτη φορά που ανταποκριθήκαμε στη συγκεκριμένη οικία.
Με λένε Σκοτ Χέντρικσον.
Το 2008 ήμουν αστυνομικός περιπολίας στο Μπόλιβαρ του Μιζούρι.
Ενημερωθήκαμε από το θύμα ότι ο διαρρήκτης…
ΣΚΟΤ ΧΕΝΤΡΙΚΣΟΝ ΑΣΤΥΝΟΜΙΚΟΣ
…ήταν ο πρώην σύντροφός της.
Τον κατονόμασε ως Ντάνιελ Τόμπσον.
Με το μοτίβο που δημιουργήθηκε, με ανησύχησε το γεγονός
ότι ερχόταν συνεχώς
πολλές φορές μέσα στη μέρα,
για πολλές μέρες.
Δεν είχα ξαναδεί τόση επιμονή.
Στα δεξιά μου είναι το σπίτι το οποίο διέρρηξε ο Ντάνιελ Τόμπσον.
Όταν φτάσαμε στη σκηνή, βρισκόταν σε τραυματική κατάσταση.
Μόλις που μιλούσε.
Ξύπνησε και τον βρήκε από πάνω της.
Κρατούσε μαχαίρι στον λαιμό της και κάλυπτε το στόμα της με το χέρι του.
Ξεκίνησε η πάλη σχεδόν αμέσως.
Κατά την πάλη, ο ύποπτος έριξε το μαχαίρι
και άρχισε να την πνίγει με τα δύο του χέρια.
Εκείνη βρήκε το μαχαίρι που είχε ρίξει αυτός και τον κάρφωσε.
Αμέσως μετά, έφυγε από τη σκηνή πεζός.
Τον εντόπισα λίγο αργότερα,
κουλουριασμένο σε ένα πεζοδρόμιο,
πίσω από μια δεξαμενή.
Καλέσαμε ασθενοφόρο,
τον φόρτωσαν και τον μετέφεραν στο νοσοκομείο.
ΤΟ ΙΔΙΟ ΒΡΑΔΥ, Ο ΤΟΜΠΣΟΝ ΣΥΝΕΛΗΦΘΗ
ΚΑΙ ΚΑΤΗΓΟΡΗΘΗΚΕ ΓΙΑ ΠΑΡΕΝΟΧΛΗΤΙΚΗ ΠΑΡΑΚΟΛΟΥΘΗΣΗ ΚΑΙ ΕΠΙΘΕΣΗ
Πιάστηκε επειδή μαχαιρώθηκε.
Μόνο γι' αυτό δεν τη σκότωσε.
Όταν κάποιος δείχνει τόση επιμονή,
δείχνει ξεκάθαρα ότι τίποτα δεν τον σταματά.
ΝΟΕΜΒΡΙΟΣ
ΣΤΙΣ 16 ΝΟΕΜΒΡΙΟΥ 2009,
Ο ΤΟΜΠΣΟΝ ΠΑΡΑΔΕΧΤΗΚΕ ΕΝΟΧΗ
ΑΦΕΘΗΚΕ ΕΛΕΥΘΕΡΟΣ ΜΕ ΔΙΚΑΣΤΙΚΗ ΕΠΙΤΗΡΗΣΗ
ΤΖΕΦΕΡΣΟΝ ΣΙΤΙ, ΜΙΖΟΥΡΙ
Δεν θεωρώ ότι η δικαστική επιτήρηση ήταν η κατάλληλη λύση.
Ο Τόμπσον μπήκε στο σπίτι της Τζένιφερ,
την έπνιξε και κρατούσε μαχαίρι στον λαιμό της.
Του άξιζε περισσότερη τιμωρία από τη μηδενική φυλάκιση.
ΜΑΘΙΟΥ ΧΑΦΜΑΝ
ΣΥΜΜΑΧΙΑ ΤΟΥ ΜΙΖΟΥΡΙ ΕΝΑΝΤΙΑ ΣΤΗ ΒΙΑ
Ονομάζομαι Μάθιου Χάφμαν.
Είμαι προϊστάμενος δημοσίων υποθέσεων
στη Συμμαχία του Μιζούρι Ενάντια στη Βία.
Ο ΜΑΘΙΟΥ ΧΑΦΜΑΝ ΕΞΕΤΑΣΕ ΤΗΝ ΥΠΟΘΕΣΗ ΤΟΥ ΤΟΜΠΣΟΝ
ΣΧΕΤΙΚΑ ΜΕ ΤΗΝ ΑΝΤΖΙ ΚΑΙ ΤΗΝ ΤΖΕΝΙΦΕΡ
Μελετώντας το ιστορικό του Τόμπσον σχετικά με τη βίαιη συμπεριφορά του
προς την Τζένιφερ και την Άντζι,
αυτό που μου έκανε εντύπωση είναι ότι προκύπτει η ίδια συμπεριφορά
και με τα δύο αυτά άτομα, αναδεικνύοντας ένα μοτίβο.
Ξεκινούσε με ενοχλητικά τηλεφωνήματα,
παρακολουθούσε τις γυναίκες με τις οποίες είχε σχέση,
εμφανιζόταν απροειδοποίητα στο σπίτι τους.
Υπήρξαν περιστατικά στραγγαλισμού.
Υπήρξε απειλή με μαχαίρι στον λαιμό.
Το μαχαίρι επαναλαμβάνεται συνεχώς στην κακοποιητική του συμπεριφορά.
Τα μοτίβα κακοποιητικής συμπεριφοράς συνήθως συνεχίζουν να κλιμακώνονται.
Δεν πιστεύω ότι τα μέτρα επιτήρησης
μπορούν να θεωρηθούν η οριστική λύση.
Η επιτήρηση, εκτός κι αν είναι πολύ αυστηρή,
με συνεχείς ελέγχους του ατόμου αυτού,
με συνεχή συνεργασία μαζί τους με σκοπό τον εντοπισμό και διόρθωση
του μοτίβου κακοποιητικής συμπεριφοράς,
δεν θα λύσει ούτε θα διορθώσει το πρόβλημα.
Ο Τόμπσον έχει ψυχιατρικά προβλήματα, τα οποία πρέπει να αντιμετωπιστούν.
Αξίζει βοήθεια σε αυτά τα άτομα,
αλλά η ψυχιατρική ασθένεια δεν δικαιολογεί τη βία και την κακοποίηση.
Συχνά μιλάμε για συμμόρφωση και αποκατάσταση.
Δεν θέλω να πω ότι δεν αποδίδουν ποτέ, αλλά για να αποδώσουν
πρέπει να το θέλουν το άτομα με τη βίαιη συμπεριφορά.
Πρέπει να αναγνωρίσουν τι έκαναν και να θέλουν να αποδώσει.
Δεν έχει δείξει καθόλου να κατανοεί πως έχει συμπεριφερθεί βίαια.
Με τον Τόμπσον να έχει αφεθεί υπό επιτήρηση,
θα ανησυχούσα πολύ για τα προηγούμενα θύματά του.
Ακόμη περισσότερο, όμως, θα ανησυχούσα για τα άτομα
με τα οποία ίσως να έκανε σχέση.
Αν είχε την ευκαιρία, πιστεύω ότι θα υποτροπίαζε
και θα υπήρχε κλιμάκωση βίας.
Δηλώστε το όνομά σας.
ΑΡΧΕΙΟ ΑΝΑΚΡΙΣΗΣ ΑΣΤΥΝΟΜΙΑΣ
Πόσο καιρό γνωρίζεστε;
ΑΙΘΟΥΣΑ ΑΝΑΚΡΙΣΗΣ ΚΑΤΕΙΛΗΜΜΕΝΗ
Κάπου τρεις μήνες.
Πώς γνωριστήκατε;
Στο διαδίκτυο.
ΑΥΓΟΥΣΤΟΣ
ΔΥΟΜΙΣΗ ΧΡΟΝΙΑ ΜΕΤΑ ΑΠΟ ΤΟ ΠΕΡΙΣΤΑΤΙΚΟ ΜΕ ΤΗΝ ΤΖΕΝΙΦΕΡ,
Η ΑΣΤΥΝΟΜΙΑ ΤΟΥ ΣΕΝΤ ΚΛΕΡ ΚΛΗΘΗΚΕ ΣΕ ΣΚΗΝΗ ΔΙΑΡΡΗΞΗΣ
Ονομάζομαι Μάικ Κρόκερ.
Το 2010, ήμουν ντετέκτιβ στο γραφείο του σερίφη στο Σεντ Κλερ.
Δεν είχα ξανάρθει από τότε
και μου έρχονται αναμνήσεις.
ΜΑΪΚ ΚΡΟΚΕΡ
Όταν έφτασα στη σκηνή, βρήκα μια γυναίκα σε υστερική κατάσταση,
ούρλιαζε, εκτός ελέγχου.
Υπήρχαν αίματα παντού.
Υπήρχε ένας άντρας ξαπλωμένος στο κρεβάτι με μαχαιριά στο στήθος.
Η γυναίκα είπε ότι μπήκε κάποιος και σκότωσε
το άτομο με το οποίο ξάπλωνε εκείνο το βράδυ.
Η ΓΥΝΑΙΚΑ, Η ΟΠΟΙΑ ΕΠΙΘΥΜΕΙ ΝΑ ΔΙΑΤΗΡΗΣΕΙ ΤΗΝ ΑΝΩΝΥΜΙΑ ΤΗΣ,
ΟΔΗΓΗΘΗΚΕ ΓΙΑ ΑΝΑΚΡΙΣΗ ΣΤΟ ΓΡΑΦΕΙΟ ΤΟΥ ΣΕΡΙΦΗ ΣΤΟ ΣΕΝΤ ΚΛΕΡ
ΚΟΜΗΤΕΙΑ ΣΕΝΤ ΚΛΕΡ
Ήταν ο σύντροφός σας;
Αυτός που σκοτώθηκε δίπλα μου;
Μόλις τον είχα γνωρίσει.
Μάλιστα. Πώς τον έλεγαν;
Τζέιμς.
Ξέρετε το επίθετό του;
-Βέιλ. -Βέιλ;
Κατά την ανάκριση, εξήγησε
ότι ο πρώην σύντροφός της, Ντάνιελ Τόμπσον, έκανε διάρρηξη στο σπίτι
και σκότωσε τον Τζέιμς Βέιλ.
Όταν ξαπλώσατε,
η πόρτα ήταν κλειδωμένη;
Ναι, κλείδωσα την πόρτα.
Μάλιστα, το έλεγξε και ο Τζέιμς.
Πόση ώρα αφότου ξαπλώσατε
συνέβη αυτό;
Δεν πέρασε πολλή ώρα.
Δεν είμαι σίγουρη.
Ακούσατε κάτι;
Δεν άκουσα τίποτα.
Μάλιστα.
Πρέπει να ήταν έξω.
Πρέπει να μας παρακολουθούσε.
Μπορεί και να τον μαχαίρωσε με δικό μου μαχαίρι.
Είναι ψυχοπαθής.
Μου είπε ότι είχε σχέση με τον Ντάνιελ Τόμπσον,
αλλά ναυάγησε πολύ γρήγορα.
Ήταν ευέξαπτος
και θύμωσε όταν τον χώρισε.
Την παρακολουθούσε και την απειλούσε
από τότε που χώρισαν.
Προσπαθούσε συνεχώς να μάθει πού ήταν και με ποιον.
Τον φοβόταν.
Είχε καλέσει αστυνομία δυο τρεις φορές.
Του μιλήσαμε για το μαχαίρι που είχε στην κατοχή του
πριν από τον φόνο αυτόν.
Όταν ήρθε στο σπίτι σας,
είπε τίποτα στον Τζέιμς;
Του τύπου "Θα σε σκοτώσω, κάθαρμα.
Πήρες τη γυναίκα μου";
Όχι, τον κοίταξε μόνο.
Τα μάτια του Νταν δεν ήταν καθαρά.
Δεν ξέρω αν ήταν από τον θυμό,
αλλά… Θεέ μου.
Είχε εξοργιστεί.
Σκέφτηκα "Ήρθε να σκοτώσει".
Ο ΤΟΜΠΣΟΝ ΣΥΝΕΛΗΦΘΗ ΚΑΙ ΚΑΤΗΓΟΡΗΘΗΚΕ ΓΙΑ ΤΟΝ ΦΟΝΟ ΤΟΥ ΤΖΕΪΜΣ ΒΕΪΛ
Είχα σχέση μαζί της
και μου είπε ψέματα.
Δεν μου αρέσει
να μου λένε ψέματα.
Αυτή ήταν ο στόχος.
Δεν ήξερα καν ότι θα ήταν αυτός εκεί.
Δεν τον ήξερα καν.
Δεν ήξερα ότι έβγαιναν.
Δεν ήξερα καν το όνομά του.
Όταν μπήκα, όμως, τον βρήκα εκεί.
Σκέφτεσαι τα πάντα, τα αισθήματά σου,
όλα τρέχουν τόσο γρήγορα και ξαφνικά
φουντώνεις και το νιώθεις και σκέφτεσαι
"Ας πάει στα κομμάτια". Αυτό έγινε.
Ήταν τόσο σκοτεινά εκεί μέσα,
που δεν υπολόγισα σωστά την απόστασή μου
και πέτυχα αυτόν αντί αυτήν.
ΤΖΕΪΜΣ ΒΕΪΛ
Έφερα πεταλούδα.
Ο φόνος του Τζέιμς μπορούσε να είχε αποφευχθεί.
Ο Τόμπσον την είχε γλιτώσει πολλές φορές όλα αυτά τα χρόνια,
από κακοποίηση και παρενόχληση γυναικών.
Η παρενοχλητική παρακολούθηση του παρελθόντος
οδήγησε σε όλα αυτά.
Με λένε Μπόνι Βέιλ και είμαι μητέρα του Τζέιμς Ρέιμοντ Βέιλ.
Δολοφονήθηκε από τον Ντάνιελ Τόμπσον.
Σ' αγαπώ, γιε μου.
Ο Τζέιμς ήταν μια εξαιρετική προσωπικότητα.
Ήταν δραστήριος, ενθουσιώδης.
Με πήρε τηλέφωνο εκείνη τη μέρα, ρώτησα τι κάνει και είπε
"Μαμά, περνάω πολύ καλά.
Γνώρισα κάτι καλά παιδιά και περνάμε ωραία".
Ακουγόταν χαρούμενος.
Ήταν τα τελευταία λόγια που μου είπε.
Ο θάνατος του Τζέιμς με εξόργισε.
Ήθελα να μάθω για τον Τόμπσον,
επειδή ήθελα να δω αν είχε παρελθόν κακοποίησης και παρενόχλησης.
Άρχισα να ψάχνω στο διαδίκτυο,
σε δημόσια αρχεία και άρθρα εφημερίδων.
Βρήκα αρκετές υποθέσεις δικές του.
Όλες οι υποθέσεις ήταν με μαχαίρι, παρακολούθηση και διάρρηξη.
Κατάλαβα ότι υπήρχε ένα μοτίβο.
Οι ποινές του ήταν χάδι,
πολλές φορές. Δεν ήθελαν να ασχοληθούν μαζί του.
Ήθελα να μάθουν όλοι ότι δεν έγινε μόνο μια φορά αυτό
και δεν θα σταματούσα μέχρι να με ακούσουν.
Δεν μπορούσα να πενθήσω μέχρι να μπει στη φυλακή αυτός ο άνθρωπος.
Πρέπει να μείνει στη φυλακή.
ΟΚΤΩΒΡΙΟΣ
ΤΟΝ ΟΚΤΩΒΡΙΟ ΤΟΥ 2011,
Ο ΤΟΜΠΣΟΝ ΔΙΚΑΣΤΗΚΕ ΓΙΑ ΤΟΝ ΦΟΝΟ ΤΟΥ ΤΖΕΪΜΣ ΒΕΪΛ
ΚΡΙΘΗΚΕ ΕΝΟΧΟΣ ΓΙΑ ΔΟΛΟΦΟΝΙΑ ΔΕΥΤΕΡΟΥ ΒΑΘΜΟΥ
ΚΑΙ ΑΝΕΜΕΙΝΕ ΤΗΝ ΠΟΙΝΗ ΤΟΥ ΓΙΑ ΟΧΤΩ ΕΒΔΟΜΑΔΕΣ
Θυμάμαι που είδα την υπόθεση και θύμωσα πολύ.
Δεν έπρεπε να έφτανε εκεί.
Το βράδυ που μπήκε στο σπίτι μου, κρατούσε μαχαίρια.
Στη θέση του Τζέιμς, θα μπορούσε να ήταν ο Μπράντον.
Όταν κάποιος κάνει κάτι τέτοιο,
πρέπει να εξεταστεί το ιστορικό του,
επειδή δείχνει ένα μοτίβο.
Ένιωσα ότι έπρεπε να βοηθήσω.
Θυμάμαι που βρήκα την κατήγορο,
της είπα ποια είμαι και τι είχα περάσει.
Ζήτησε να πάμε να μιλήσουμε στην ακρόαση της ποινής του.
ΔΕΚΕΜΒΡΙΟΣ
ΣΤΙΣ 15 ΔΕΚΕΜΒΡΙΟΥ 2011,
Η ΑΝΤΖΙ ΚΑΤΕΘΕΣΕ ΣΤΗΝ ΑΚΡΟΑΣΗ ΤΗΣ ΠΟΙΝΗΣ ΤΟΥ ΤΟΜΠΣΟΝ
Θυμάμαι να περπατώ προς το εδώλιο
και να με κοιτάζει με γουρλωτά μάτια.
Ήταν τόσο θυμωμένος.
Δεν δίστασα, όμως.
Ήξερα ότι αν μιλούσα, θα πήγαινε φυλακή.
ΜΕΤΑ ΑΠΟ ΤΗΝ ΚΑΤΑΘΕΣΗ ΤΗΣ ΑΝΤΖΙ, Ο ΤΟΜΠΣΟΝ ΚΑΤΑΔΙΚΑΣΤΗΚΕ ΣΕ ΙΣΟΒΙΑ
Η ΜΕΓΙΣΤΗ ΕΚΤΙΣΗ ΤΗΣ ΠΟΙΝΗΣ ΤΟΥ ΑΝΕΡΧΕΤΑΙ ΣΕ ΤΡΙΑΝΤΑ ΧΡΟΝΙΑ
ΔΗΛΑΔΗ, ΘΑ ΔΙΚΑΙΟΥΤΑΙ ΑΠΟΦΥΛΑΚΙΣΗ ΥΠΟ ΕΠΙΤΗΡΗΣΗ ΤΟ 2034,
ΕΧΟΝΤΑΣ ΕΚΤΙΣΕΙ ΜΟΛΙΣ 23 ΧΡΟΝΙΑ
Δεν πήρε δίκαιη ποινή για αυτό που έκανε.
Δεν καταλαβαίνω πώς διαπράττεις τέτοιο έγκλημα,
καταδικάζεσαι σε ισόβια και δικαιούσαι αποφυλάκιση.
Είναι λάθος.
Καταλαβαίνω, θα έχει το δικαίωμα. Ίσως και να μη βγει.
Σημαίνει, όμως ότι μπορεί και να βγει
και ανησυχώ για τα θύματα που έχουν μιλήσει,
επειδή αν βγει, θα είναι μεγαλύτερος.
Δεν θα έχει ούτε σπίτι, ούτε δουλειά, ούτε αυτοκίνητο, ούτε ζωή.
Αυτό θα τον εξοργίσει.
Ανησυχώ ότι αν βγει,
θα είναι τρομακτικό.
ΤΑ ΘΥΜΑΤΑ ΤΟΥ ΤΟΜΠΣΟΝ ΜΠΟΡΟΥΝ ΝΑ ΥΠΟΒΑΛΟΥΝ ΠΛΗΡΟΦΟΡΙΕΣ
ΓΙΑ ΝΑ ΕΞΕΤΑΣΤΟΥΝ ΣΕ ΜΕΛΛΟΝΤΙΚΕΣ ΑΚΡΟΑΣΕΙΣ ΑΠΟΦΥΛΑΚΙΣΗΣ
Αυτό ήταν το 2010.
Νωρίτερα εκείνη τη χρονιά, είχε επιτεθεί σε ένα θύμα τον Μάρτιο.
Επειδή του αρνήθηκε, της έκαψε το διαμέρισμα.
Με την Μπόνι συνδεθήκαμε πολύ.
Μας έφερε κοντά η τραγωδία. Η ιστορία της ξεκινάει εκεί όπου σταμάτησε η δική μου.
Ψάχνω συνεχώς κάτι που μπορώ να χρησιμοποιήσω
όταν έρθει η αποφυλάκιση, να δείξω ότι αποτελεί κίνδυνο στην κοινωνία
και δεν πρέπει να βγει έξω.
Πρέπει να μείνει στη φυλακή, καταδικάστηκε σε ισόβια.
Στις ΗΠΑ, όμως, στο Μιζούρι, δεν είναι ισόβια.
Είναι κάπου στα 25 χρόνια.
Είναι λάθος να αποφυλακιστεί πιο νωρίς.
Θα υπάρξουν νέα θύματα.
Θα συνεχίσει, δεν σταματάει.
Δεν τον έχουν σταματήσει.
ΣΩΦΡΟΝΙΣΤΙΚΟ ΚΑΤΑΣΤΗΜΑ ΤΖΕΦΕΡΣΟΝ ΣΙΤΙ
Η Άντζι θα είναι ο εχθρός μου μέχρι να πεθάνω.
Νόμιζα ότι είχα τελειώσει μαζί της.
Εμφανίστηκε ξανά, όμως.
Δεν πιστεύω ότι θα με αφήσει ποτέ ήσυχο.
Επειδή φοβόταν, μάλλον.
Δεν ξεχνάει εκείνη τη νύχτα.
Μάλλον ζούσε με τον φόβο.
Δεν τη μισώ.
Δεν…
Δεν της κρατάω κακία, επειδή…
Ήταν η γυναίκα που αγαπούσα.
Και την πλήγωσα.
Ζω μ' αυτό μέχρι σήμερα. Ακόμα τη σκέφτομαι.
Λένε ότι πάντα αναζητάς τον πρώτο σου γάμο.
Μακάρι να τον είχα.
Ξέρω ότι δεν θα τον αποκτήσω ποτέ ξανά.
Η ΕΠΙΚΟΙΝΩΝΙΑ ΣΤΟΝ ΧΩΡΟ ΑΥΤΟ ΚΑΤΑΓΡΑΦΕΤΑΙ ΟΠΤΙΚΟΑΚΟΥΣΤΙΚΑ
Δεν ξέρεις πώς είναι να αφαιρείς μια ζωή.
Δεν είναι όπως δείχνουν στην τηλεόραση.
Σε στοιχειώνει. Δεν το ξεχνάς ποτέ.
Δεν είμαι περήφανος για ό,τι έκανα.
Σιχαίνομαι αυτό που έκανα.
Αναλαμβάνω την ευθύνη των επιλογών μου.
Ποτέ δεν θα φταίξω κάποιον άλλον για τις επιλογές που έκανα.
Θέλω να ξέρει ο κόσμος ότι οι άνθρωποι αλλάζουν με τον χρόνο.
Δεν θέλω να με μισεί ο κόσμος.
Ξέρεις…
Άνθρωπος είμαι, όχι ζώο.
Αν έλεγε ο Νταν ότι άλλαξε επειδή παρακολούθησε κάποια μαθήματα,
ή επειδή έγινε θρήσκος,
ή άλλαξε από μόνος του, δεν θα το πίστευα σε καμία περίπτωση.
Αν μπορούσε να αλλάξει, θα άλλαζε πριν από πολύ καιρό.
Λέει αυτά που λέει για να χειραγωγήσει το σύστημα.
Με αναδιατυπώσεις και παραλλαγές
θα αναγκάσει το σύστημα να τον δει όπως αυτός θέλει να φανεί.
Δεν έχει αλλάξει, όμως.
Πιστεύω ακράδαντα ότι αν έβγαινε, θα το ξανάκανε.
Υπάρχει μοτίβο, το οποίο δεν έχει σπάσει.
Είναι σημαντικό να το δουν όλοι αυτό.
Υποτιτλισμός: Μαρία Ρούσσου